Rozsudok Všeobecného súdu (ôsma komora) z 28. januára 2016 – Rakúsko/Komisia

(vec T‑427/12)

„Štátna pomoc — Bankový sektor — Pomoc poskytnutá Nemeckom a Rakúskom v prospech Bayerische Landesbank v rámci jej reštrukturalizácie — Rozhodnutie, ktorým sa pomoc vyhlasuje za zlučiteľnú s vnútorným trhom pod podmienkou splnenia určitých podmienok — Zrušenie pôvodného rozhodnutia vydaného v inom jazyku než v jazyku členského štátu — Žaloba o neplatnosť — Napadnuteľný akt — Prípustnosť — Pojem štátna pomoc — Výhoda — Právo na obranu — Povinnosť odôvodnenia“

1. Žaloba o neplatnosť — Akty, ktoré možno napadnúť žalobou — Pojem — Akty so záväznými právnymi účinkami — Rozhodnutie, ktorým sa oznámené opatrenie kvalifikuje ako štátna pomoc a vyhlasuje sa za zlučiteľné s vnútorným trhom — Zahrnutie (článok 263 ZFEÚ) (pozri body 27–31)

2. Žaloba o neplatnosť — Žaloba členských štátov — Žaloba smerujúca proti rozhodnutiu Komisie, ktorým sa oznámené opatrenie kvalifikuje ako štátna pomoc a vyhlasuje sa za zlučiteľné so spoločným trhom — Prípustnosť nepodmienená preukázaním záujmu na konaní (článok 263 ZFEÚ) (pozri body 29–30)

3. Súdne konanie — Rozhodnutie, ktoré v priebehu konania nahradilo napadnuté rozhodnutie — Nová skutočnosť — Rozšírenie pôvodných návrhov a dôvodov (pozri body 38 41)

4. Pomoc poskytovaná štátmi — Správne konanie — Právo dotknutých osôb byť vypočutý — Rozsah — Súdne preskúmanie — Posúdenie rozhodnutia na základe informácií dostupných v čase jeho prijatia (článok 108 ods. 2 ZFEÚ a článok 263 ZFEÚ; nariadenie Rady č. 659/1999, článok 6) (pozri body 45–55)

5. Akty inštitúcií — Odôvodnenie — Povinnosť — Rozsah — Rozhodnutie Komisie v oblasti štátnej pomoci (články 107 ZFEÚ a 296 ZFEÚ) (pozri body 59–62)

6. Pomoc poskytovaná štátmi — Pojem — Priznanie výhody príjemcom — Zásah štátu zmierňujúci náklady, ktoré by normálne zaťažovali rozpočet podniku — Zahrnutie (článok 107 ods. 1 ZFEÚ) (pozri body 69–80)

7. Pomoc poskytovaná štátmi — Zákaz — Výnimky — Pomoc, ktorú možno považovať za zlučiteľnú s vnútorným trhom — Pomoc finančnému sektoru v súvislosti s finančnou krízou — Voľná úvaha Komisie — Súdne preskúmanie — Hranice (článok 107 ods. 3 ZFEÚ; oznámenie Komisie 2009/C 195/04) (pozri body 81–94)

8. Hospodárska a menová politika — Hospodárska politika — Zákaz pre Úniu aj členský štát zodpovedať za záväzky iného členského štátu alebo ich prebrať — Poskytnutie finančnej pomoci členskému štátu, ktorý naďalej zodpovedá za vlastné záväzky svojim veriteľom — Finančná pomoc nenarušujúca motiváciu členského štátu, ktorý je príjemcom tejto pomoci, viesť zdravú rozpočtovú politiku — Prípustnosť (článok 125 ZFEÚ) (pozri body 100–101)

Predmet

Návrh na zrušenie článku 1 ods. 1 písm. d) a článku 1 ods. 2 rozhodnutia Komisie C(2012) 5062 final z 25. júla 2012 vo veci štátnej pomoci SA.28487 (C 16/2009 ex N 254/2009), ktorú poskytla Spolková republika Nemecko a Rakúska republika v prospech Bayerische Landesbank, ako aj v dôsledku zrušenia uvedeného rozhodnutia článkom 1 rozhodnutia Komisie (EÚ) 2015/657 z 5. februára 2013 o štátnej pomoci Nemecka a Rakúska v prospech Bayerische Landesbank [vec SA.28487 (C 16/09, ex N 254/09)] (Ú. v. EÚ L 109, s. 1), návrh na zrušenie článku 2 ods. 1 písm. d) a článku 2 ods. 2 tohto posledného rozhodnutia

Výrok

1. Žaloba sa zamieta.